Diari Oficial de la Generalitat Valenciana


Sumari del DOGV 9577, del 18-04-2023 (2023/3929)

RESOLUCIÓ de 3 d'abril de 2023, de la consellera d'Innovació, Universitats, Ciència i Societat Digital, per la qual es proveeix, pel sistema de lliure designació, els llocs de treball anunciats en la convocatòria número 25/2023, de 17 de febrer de 2023.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9577

Data del DOGV
:   18-04-2023

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2023/3929


Data del document
:   03-04-2023

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital

RESOLUCIÓ de 3 d'abril de 2023, de la consellera d'Innovació, Universitats, Ciència i Societat Digital, per la qual es proveeix, pel sistema de lliure designació, els llocs de treball anunciats en la convocatòria número 25/2023, de 17 de febrer de 2023. [2023/3929]  
Tenint en compte els informes preceptius i vinculants de 21 de març de 2023, corresponents a cadascun dels dos llocs convocats, emesos per la Direcció General de Funció Pública, sobre el compliment dels requisits de participació de les persones interessades en la provisió de la convocatòria número 25/2023, de 17 de febrer de 2023 (DOGV 9542, 27.02.2023), queda acreditat el compliment dels requisits de participació exigits per la convocatòria de les persones a les quals es nomena.  
  
Vist l'informe de fiscalització de conformitat de la Intervenció Delegada en aquesta conselleria.  
Considerant que la Sotssecretaria, òrgan d'adscripció dels llocs números 33559, secretari/ària conseller/a i 34425, cap de servei de gestió econòmica i pressupostos, ha emés proposta de data 28 de març de 2023.   
En aquesta, després d'una anàlisi tant de la formació i aptituds professionals adequades a les funcions atribuïdes als llocs pel vigent Reglament orgànic i funcional de la Conselleria d'Innovació, Universitats, Ciència i Societat Digital i per l'Ordre 1/2023, de 10 de març, de la consellera d'Innovació, Universitats, Ciència i Societat Digital, per la qual es modifica l'article 12.3 de l'Ordre 7/2020, d'11 de febrer, de la consellera d'Innovació, Universitats, Ciència i Societat Digital, de desenvolupament del Decret 243/2019, de 25 d'octubre, del Consell, pel qual s'aprova el Reglament orgànic i funcional de la Conselleria d'Innovació, Universitats, Ciència i Societat Digital (DOGV 14.03.2023), com de l'experiència en l'exercici de llocs de responsabilitats i característiques similars al que és objecte de la present convocatòria, es conclou que, de les persones candidates, les idònies per a ocupar els llocs són: Reis Pascual Tarraso, per al lloc número 33691, secretari/ària conseller/a i Carlos García Cifuentes per al 34801, cap de servei de gestió econòmica i pressupostos.  
  
La Sra. Pascual Tarraso, ha acreditat experiència en diversos llocs de funcions i característiques similars. Per part seua, el Sr. García Cifuentes, acredita experiència en l'exercici en llocs de responsabilitats i característiques similars dels àmbits de la gestió econòmica, pressupostària i de comptabilitat pública, a més d'una formació universitària, de postgrau i d'especialització, específica en les matèries objecte del lloc al qual se li adscriu.  
Per això, de conformitat amb el que estableixen els articles 110 i 115 de la Llei 4/2021, de 16 d'abril, de la Generalitat, de la funció pública valenciana; els articles 58 i següents del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, amb les bases d'aquesta convocatòria i considerant l'àmbit de les competències que estableix l'article 28 de la Llei 5/1983, de 30 de desembre, de govern valencià, resolc:  
  
Primer  
Nomenar Reis Pascual Tarraso, funcionària del cos Auxiliar de gestió (C2-01-01), sector administració general, de l'Administració de la Generalitat Valenciana, amb NRP \*\*\*0230\*\*\*, secretària consellera, lloc de treball número 33012, grup C2, complement de destinació nivell 18 i complement específic E038.  
  
Segon  
Nomenar Carlos García Cifuentes, funcionari de l'escala tècnica de la Universitat d'Alacant (A1), amb NRP \*\*\*6410\*\*\*, cap de servei de gestió econòmica i pressupostos, lloc de treball núm. 34036, grup A1, complement de destinació nivell 28 i específic E050.  
De conformitat amb el que es disposa en l'article 34 de la Llei 4/2021, de 16 d'abril, de la funció pública valenciana, el funcionari no s'integrarà en els cossos, escales o agrupació professional funcionarial propis de l'Administració de la Generalitat Valenciana.  
  
Tercer  
El cessament en els actuals llocs de treball s'haurà de produir d'ofici, el mateix dia en què es publique la present resolució en el Diari Oficial de la Generalitat Valenciana.  
La presa de possessió es produirà l'endemà de la publicació d'aquesta resolució en el Diari Oficial de la Generalitat Valenciana.  
  
Contra aquesta resolució, que posa fi a la via administrativa, es podrà interposar, potestativament, un recurs de reposició davant el mateix òrgan que ha dictat l'acte, en el termini d'un mes, comptador des de l'endemà de la seua publicació, o bé un recurs contenciós administratiu davant el Jutjat Contenciós Administratiu d'Alacant o davant el jutjat contenciós administratiu en la circumscripció en la qual tinga el demandant el seu domicili, en el termini de dos mesos, comptadors des de l'endemà de la seua publicació. Tot això de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
Alacant, 3 d'abril de 2023.- La consellera d'Innovació, Universitats, Ciència i Societat Digital: Josefina Bueno Alonso.